REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/73-21

15. mart 2021. godine

B e o g r a d

**Z A P I S N I K**

**24. SEDNICE ODBORA ZA USTAVNA PITANjA I ZAKONODAVSTVO**

**NARODNE SKUPŠTINE, ODRŽANE 15. MARTA 2021. GODINE**

 Sednica je počela u 14,00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nevena Veinović, Olja Petrović, Luka Kebara, Đuro Perić, Uglješa Mrdić, Dubravka Kralj, Željko Tomić, Ilija Matejić, Milenko Jovanov, Vuk Mirčetić i Violeta Ocokoljić.

 Sednici nisu prisustvovali članovi Odbora Balint Pastor, Marija Jevđić, Milena Popović, Toma Fila i Jovan Palalić, niti njihovi zamenici.

 Sednici su prisustvovali i: predstavnici Republičkog zavoda za statistiku, Miladin Kovačević, direktor i Miroslav Janković, pomoćnik direktora, kao i predstavnici Ministarstva zaštite životne sredine, Dragana Radulović, načelnik Odeljenja za klimatske promene, Tatjana Kaluđerović, rukovodilac Grupe za normativno-pravne poslove u oblasti zaštite životne sredine i klimatskih promena, Sara Pavkov i Nevena Dragojlović, savetnici u Ministarstvu životne sredine.

Na predlog predsednika, Odbor je jednoglasno (12 glasova za) usvojio sledeći

**D n e v n i r e d:**

- Usvajanje zapisnika 23. sednice Odbora -

1. Razmatranje Predloga zakona o klimatskim promenama, koji je podnela Vlada (broj 011-337/21 od 26. februara 2021. godine), u načelu;

2. Razmatranje Predloga odluke o Programu zvanične statistike u periodu od 2021 do 2025. godine, koji je podnela Vlada (broj 05-338/21 od 26. februara 2021. godine).

 Pre prelaska na odlučivanje o tačkama dnevnog reda, Odbor je jednoglasno (12 glasova za), bez primedaba, usvojio zapisnik 23. sednice Odbora.

 **Prva tačka dnevnog reda:** Razmatranje Predloga zakona o klimatskim promenama, koji je podnela Vlada (broj 011-337/21 od 26. februara 2021. godine), u načelu

Odbor je razmotrio Predlog zakona o klimatskim promenama, koji je podnela Vlada u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (12 glasova za).

Za izvestioca Odbora na sednici Narodne skupštine određen je predsednik Odbora.

 **Druga tačka dnevnog reda:** Razmatranje Predloga odluke o Programu zvanične statistike u periodu od 2021 do 2025. godine, koji je podnela Vlada (broj 05-338/21 od 26. februara 2021. godine)

Odbor je razmotrio Predlog odluke o Programu zvanične statistike u periodu od 2021 do 2025. godine, koji je podnela Vlada i smatra da je Predlog odluke u skladu sa Ustavom i pravnim sistemom Republike Srbije.

 Odbor je odluku doneo jednoglasno (12 glasova za).

 Za izvestioca Odbora na sednici Narodne skupštine određen je predsednik Odbora.

 Sednica je završena u 14,10 časova.

 Sastavni deo zapisnika čine stenografske beleške.

 SEKRETAR PREDSEDNIK

 dr Radoje Cerović Jelena Žarić Kovačević